Diari Oficial de la Generalitat Valenciana


Sumari del DOGV 3301, del 05-08-1998 (1998/6628)

RESOLUCIÓ de 20 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre el Ministeri d'Economia i Hisenda, Secretaria d'Estat de Comerç, Turisme i de la PYME i la Comunitat Autònoma Valenciana, per a l'execució dels programes contemplats en la Iniciativa PYME de Desenvolupament Empresarial 1997-1999.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3301

Data del DOGV
:   05-08-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/6628


Data del document
:   20-07-1998

Organisme emissor
:   Conselleria de Presidència

Tipus de document
:   Resolució

Correcció d'errades

RESOLUCIÓ de 20 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre el Ministeri d'Economia i Hisenda, Secretaria d'Estat de Comerç, Turisme i de la PYME i la Comunitat Autònoma Valenciana, per a l'execució dels programes contemplats en la Iniciativa PYME de Desenvolupament Empresarial 1997-1999. [1998/X6628]
  
Subscrit, després de la tramitació prèvia reglamentària, entre el Ministeri d'Economia i Hisenda, Secretaria d'Estat de Comerç, Turisme i de la PYME i la Comunitat Autònoma Valenciana, el 17 d'octubre de 1997, un Conveni de col·laboració per a l'execució dels programes contemplats en la Iniciativa PYME de Desenvolupament Empresarial 1997-1999, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0706/98, i que figura com a annex d'aquesta resolució.
  
València, 20 de juliol de 1998.- La subsecretària del Secretariat del Govern i Relacions amb les Corts.
  
Conveni de col·laboració entre el Ministeri d'Economia i Hisenda, Secretaria d'Estat de Comerç, Turisme i de la PYME i la Comunitat Autònoma Valenciana per a l'execució dels programes contemplats en la iniciativa PYME de desenvolupament empresarial 1997-1999.
  
Madrid, disset d'octubre de mil nou-cents noranta-set
  
Reunits:
  
D'una part:
  
L'Excm. Sr. Rodrigo de Rato i Figaredo, vicepresident segon del Govern i ministre d'Economia i Hisenda, càrrecs que ocupa en virtut dels nomenaments efectuats pels Reials Decrets 761/1996 i 762/1996 de 5 de maig, i que actua en l'exercici de la competència delegada per Acord del Consell de Ministres de 21 de juliol de 1995, per a la realització de convenis de col·laboració amb les comunitats autònomes.
  
D'una altra:
  
L'Hble. Sr. Diego Such Pérez, que actua en representació de la Comunitat Autònoma de València, com a conseller d'Ocupació, Indústria i Comerç, segons Decret 2/1997 de 21 de febrer de 1997.
  
Es reconeixen, en la representació que ocupen, capacitat per a formular aquest conveni.
  
Exposen:
  
Que el 1994 l'Administració General de l'Estat i les comunitats autònomes van dissenyar i van posar en marxa la Iniciativa PYME de Desenvolupament Industrial, amb l'objectiu d'establir les estratègies necessàries perquè les PYME industrials espanyoles consolidaren la seu posició, i milloraren la seua capacitat competitiva.
  
Aquesta iniciativa va ser acordada en la Conferència Sectorial d'Indústria de 13 d'abril de 1994.
  
Que, el 26 de juliol i 1996, la Comissió de les Comunitats Europees va aprovar el Programa Operatiu per a Espanya dins de la Iniciativa Comunitària PYME, i va concedir a l'esmentat programa ajudes dels fons estructurals.
  
L'esmentat programa operatiu compromet, així mateix, l'administració general de l'Estat, a concedir un import mínim de subvenció a projectes localitzats en les zones de les comunitats autònomes qualificades com a objectiu 1, 2 o 5b.
  
La necessitat de garantir el compliment dels compromisos de l'administració general de l'Estat en l'esmentat programa operatiu i la consecució, per tant, d'un nivell òptim d'eficàcia en els retorns comunitaris ha sigut un dels eixos de l'orientació del nou plantejament de la Iniciativa PYME de Desenvolupament Empresarial recollit en el Reial Decret 937/1997, de 20 de juny.
  
Que el Reial Decret 2.492/1996, de 5 de desembre, va establir que la Direcció General de Política de la PYME assumira entre d'altres competències, la de continuar gestionant la Iniciativa PYME, excepte els programes de disseny industrial i d'innovació tecnològica industrial, i també les accions per a la participació de petites i mitjanes empreses industrials en el Programa Marc de R+D de la Unió Europea. El caràcter horitzontal de les competències atribuïdes a la DG PYME, va permetre plantejar l'ampliació de la Iniciativa PYME a uns altres sectors, passant a denominar-se Iniciativa PYME de Desenvolupament Empresarial.
  
El nou plantejament de la Iniciativa PYME de Desenvolupament Empresarial va ser adoptat en la Conferència Sectorial de la PYME, realitzat el 14 de maig de 1997, i regulat pel Reial Decret 937/1997, de 20 de juny pel qual s'estableix el règim d'ajudes i el sistema de gestió de la Iniciativa PYME de Desenvolupament Empresarial.
  
La Conferència Sectorial de la PYME de 14 de maig de 1997, en aplicació de l'article 153 de la Llei General Pressupostària, ha acordat per a l'exercici de 1997 els criteris de distribució i la distribució que resulta entre comunitats autònomes de les aportacions de la Unió Europea i de l'administració general de l'Estat, i també l'establiment d'una reserva de crèdit no distribuït en l'origen. El Consell de Ministres, en la reunió de 24 de juliol de 1997 ha aprovat els esmentats criteris, i també els compromisos financers de l'administració general de l'Estat que es deriven d'aquesta distribució per a 1997.
  
L'article 9 de l'esmentat Reial Decret indica que se subscriuran convenis amb les comunitats autònomes que tinguen per objecte establir el marc de col·laboració per al desenvolupament d'aquestes ajudes als seus respectius territoris, articular, si s'escau, la participació financera de les comunitats autònomes, i també establir mecanismes que permeten garantir que l'ajuda compromesa per l'administració general de l'Estat en el Programa Operatiu PYME per a Espanya es destine als programes i accions contingudes en aquest. D'acord amb açò la Conferència Sectorial de la PYME ha aprovat un model de conveni de col·laboració en el qual s'especifiquen els mecanismes de cooperació indicats.
  
En virtut del que s'ha exposat, s'acorda realitzar aquest conveni d'acord amb les següents
  
Clàusules
  
Primera
  
Les parts firmants col·laboraran per a desenvolupar la Iniciativa PYME de Desenvolupament Empresarial, dins de l'àmbit geogràfic de la Comunitat Autònoma de València, d'acord amb el Reial Decret 937/1997, de 20 de juny, pel qual s'estableix el règim d'ajudes i el sistema de gestió de la Iniciativa PYME de Desenvolupament Empresarial. La Comunitat Autònoma de València assumeix els criteris contemplats en el Reial Dedret 937/1997 de 20 de juny, derivats de la normativa comunitària existent en aquesta matèria i de la necessitat de garantir el compliment dels compromisos financers assumits per l'administració general de l'Estat i la eficàcia en els retorns comunitaris.
  
Segona
  
La Comunitat Autònoma de València es compromet a establir al seu àmbit geogràfic les bases reguladores de les subvencions d'acord amb el Reial Decret 937/1997, de 20 de juny, i a publicar la convocatòria d'aquestes el primer trimestre de cada any.
  
En aquest any la convocatòria es realitzarà abans del 15 d'octubre de 1997.
  
Tercera
  
3.1. El finançament d'aquestes ajudes es realitzarà conjuntament per la Unió Europea i l'administració general de l'Estat i, si s'escau, per l'administració de la Comunitat Autònoma.
  
3.2. En aplicació de l'article 5 del Reial Decret 937/1997, de 20 de juny, l'aportació de l'administració de l'estat i de la Unió Europea, en cada exercici, serà distribuïda entre les comunitats autònomes, d'acord amb els criteris objectius de distribució acordats per la Conferència Sectorial de la PYME per a cada exercici econòmic, i la seu posterior aprovació per Acord del Consell de Ministres, en virtut de l'article 153 del Text Refós de la Llei General Pressupostària, segons la redacció donada per la Llei 13/1996, de 30 de desembre, de Mesures Fiscals, Administratives i d'Ordre Social.
  
3.3. La suma de les quantitats que d'acord amb els criteris objectius de distribució corresponga a cada comunitat autònoma en cada programa, en un exercici determinat, es denominarà, a l'efecte d'aquest conveni, la quantitat teòrica.
  
En cada exercici econòmic, la Conferencia Sectorial acordarà el percentatge de la quantitat teòrica de les comunitats autònomes no distribuït en origen, que passarà a constituir una reserva de crèdit.
  
Aquesta reserva de crèdit tindrà com a finalitat cobrir les necessitats o demandes imprevistes al llarg de la execució del pressupost (20%) i el finançament de projectes d'àmbit supraregional (10%).
  
Cada comunitat autònoma tindrà garantida la utilització del total de la seua aportació a la reserva, per a cobrir les demandes imprevistes, en la mesura que haja exhaurit la part distribuïda i tinga projectes prioritaris avaluats favorablement abans del 15 de setembre.
  
En l'exercici 1997, el termini s'ajornarà fins el 30 d'octubre. La part de la reserva que en cada comunitat autònoma no haja sigut utilitzada en la data acordada es distribuirà entre aquelles comunitats amb projectes prioritaris, avaluats favorablement, que no hagen pogut atendre, per haver exhaurit la totalitat de la seua quantitat teòrica.
  
Aquesta redistribució es realitzarà entre les comunitats autònomes integrades en cada bloc de zones objectiu (1) i (2 i 5b), abans del 15 de novembre i serà aprovada pels representants de les comunitats autònomes de cada bloc, a proposta de la Direcció General de Política de la PYME.
  
L'excedent que puga quedar en cada bloc o grup després d'atendre la demanda insatisfeta de les comunitats autònomes integrants d'aquest, en els termes establits en el paràgraf anterior, es lliurarà a cada comunitat autònoma abans de concloure l'exercici econòmic en la proporció que a cada una li corresponga d'acord amb la seua contribució a la reserva.
  
La reserva constituïda per a atendre projectes d'àmbit supraregional es destinarà a aquelles comunitats autònomes que trameten aquests projectes.
  
3.4. La quantitat teòrica podrà revisar-se depenent dels retorns que es deriven de la Unió Europea per al cofinançament del Programa Operatiu PYME per a Espanya i d'allò establit en l'apartat 3.3 d'aquesta mateixa clàusula.
  
3.5. La quantitat teòrica per a 1997 de la Comunitat Autònoma de València serà de 3.188 milions de pessetes, d'acord amb allò estipulat en l'acord del Consell de Ministres de 24 de juliol de 1997. Cal considerar-se que en aquesta quantia, s'inclou la part proporcional que a la Comunitat Autònoma de València li correspon de la subvenció nominativa a la Compañía Española de Reafianzamiento, SA (CERSA).
  
Per a aquest exercici el percentatge d'aquesta quantitat teòrica que constitueix la reserva no distribuïda és del 30% que suposa 956,4 milions de pessetes (20% per a demandes imprevistes i 10% per a projectes supraregionals).
  
Quarta
  
Es constituirà una comissió mixta paritària de seguiment del conveni integrada per representants del Ministeri d'Economia i Hisenda i de la Conselleria d'Ocupació, Indústria i Comerç. La comissió mixta tindrà les següents funcions:
  
a) El seguiment de l'aplicació d'aquest conveni, i de totes aquelles actuacions que regulen aquest o se'n deriven.
  
b) Seleccionar per majoria els projectes subvencionables per a la concessió de les ajudes corresponents a les activitats de la Iniciativa PYME a l'àmbit de la Comunitat Autònoma de València d'acord amb allò previst en el Reial Decret 937/1997, de 20 de juny i de la normativa específica de la Comunitat Autònoma, elevant a l'organisme competent d'aquesta Comunitat la proposta de concessió. Als efectes de garantir l'estricte compliment de les exigències del programa operatiu, l'administració de l'estat, com a responsable davant la Unió Europea, es reserva la facultat, a través dels seus representants, en la Comissió Mixta, de no acceptar la selecció de projectes que no acomplisquen les exigències del programa.
  
c) Realitzar el seguiment de l'aplicació de la Iniciativa PYME a la Comunitat Autònoma de València, i informar sobre el desenvolupament d'aquesta.
  
d) Estudiar i proposar les activitats de promoció, difusió i informació dels diferents programes recollits en la Iniciativa PIME a l'àmbit de la Comunitat Autònoma de València.
  
e) Interpretar aquest conveni i donar solució als dubtes i controvèrsies que es puguen produir per al compliment d'aquest.
  
La comissió mixta es reunirà totes les vegades que crega escaient, i, almenys, tres vegades a l'any.
  
La composició de la comissió mixta es reflecteix en l'annex núm. 1 en aquest conveni.
  
Cinquena
  
La gestió de les ajudes es realitzarà d'acord amb el següent procediment:
  
5.1. Les sol·licituds de concessió d'ajudes públiques es presentaran en la unitat administrativa i en els termes que establisca la normativa de convocatòria que dicte l'administració de la Comunitat Autònoma de València.
  
5.2. La Comunitat Autònoma de València remetrà periòdicament a la Secretaria d'Estat de Comerç, Turisme i PYMES, Direcció General de Política de la PYME, una còpia dels expedients de sol·licitud d'ajudes presentats i un resumen de les avaluacions realitzades.
  
5.3. L'administració de la Comunitat Autònoma instruirà i resoldrà l'atorgament de les ajudes sol·licitades, d'acord amb allò establit en el Reial Decret 937/1997, de 20 de juny, en la normativa de la convocatòria de les subvencions de la mateixa Comunitat Autònoma i a proposta de la comissió mixta a la que es refereix la clàusula quarta anterior.
  
5.4. La Comunitat Autònoma de València notificarà la resolució de les sol·licituds als interessats i realitzarà el control, seguiment i pagament dels projectes aprovats.
  
5.5. La Comunitat Autònoma de València es compromet a no certificar els pagaments realitzats, a càrrec dels fons que li hagen sigut assignats per l'administració general de l'Estat en virtut d'aquest conveni, per a l'obtenció de retorns europeus destinats a programes regionals cofinançats també per la Unió Europea.
  
5.6. A fi de conéixer la destinació donada a les subvencions i per a portar a terme el seguiment i avaluació de les activitats cofinançades per ambdues parts i presentar les certificacions per a la sol·licitud de retorns europeus es remetrà a la Secretaria d'Estat de Comerç, Turisme i PYME, Direcció General de Política de la PYME, anualment còpia de la convocatòria d'aquestes subvencions i trimestralment les dades que a continuació es detallen:
  
Informació que cal remetre per les comunitats autònomes.
  
A) Informació individualitzada:
  
Any de presentació.
  
Número d'expedient.
  
Nom del sol·licitant.
  
Sector de l'activitat.
  
Tipus d'empresa sol·licitant: empresari individual, organismes intermedis, indicant la seua personalitat jurídica.
  
Adreça.
  
Zona Objectiu (1, 2, 5b, Regis, Fora d'objectiu).
  
Títol del projecte.
  
Situació del projecte: aprovat, denegat, decaigut.
  
Programa a càrrec del qual se sol·licita subvenció.
  
Inversió subvencionable
  
Subvenció sol·licitada.
  
Subvenció concedida.
  
Quantia pagada.
  
Data de pagament.
  
Codi pressupostat o comptable.
  
Ocupacions afectades.
  
Aquestes dades es complimentaran d'acord amb les estructures i codis definits en l'annex núm. 2
  
B) Informació agregada:
  
18. Estadística en la qual s'indique per cada programa el número de projectes presentats, aprovats i denegats.
  
19. En cas de projectes que inclouen més d'un participant, un desglossament de les dades anteriors per cadascun d'ells.
  
5.7. L'Empresa Nacional de Innovación, SA (ENISA) i la Sociedad Estatal para el Desarrollo del Diseño i la Innovación (DDI) participaran en la coordinació tècnica dels projectes d'àmbit supraregional.
  
Sisena
  
Sense perjudici del procediment previst i de les funcions assignades a la comissió mixta, la gestió de les actuacions per a la difusió de la Iniciativa PYME de Desenvolupament Empresarial a l'àmbit de la Comunitat Autònoma, correspondrà a la Conselleria d'Ocupació, Indústria i Comerç, de l'administració autonòmica de València.
  
Setena
  
En totes les comunicacions amb el beneficiari de les subvencions aprovades caldrà indicar la procedència dels fons de la Iniciativa PYME de Desenvolupament Empresarial 1997-1999 i el seu finançament a càrrec dels pressupostos generales de l'Estat i/o dels fons FEDER, i si s'escau, de la Comunitat Autònoma.
  
Igualment, s'inclourà com a condició de realització del projecte la utilització en totes les seues manifestacions externes de la llegenda corresponent a la denominació d'ambdós organismes i de la Unió Europea, com a cofinançadors del projecte que s'hauran d'ajustar a les seues normes utilització.
  
Vuitena
  
El règim jurídic aplicable a aquest conveni és l'establit en el Títol I de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i són, també, d'aplicació, les altres normes de dret administratiu sobre interpretació, modificació i resolució de les qüestions que no s'hi contemplen.
  
Novena
  
Les qüestions litigioses que puguen sorgir en la interpretació i compliment d'aquest conveni, seran de coneixement i competència de l'ordre jurisdiccional contenciós administratiu.
  
Deu
  
La vigència del conveni es fixa fins el 31 de desembre de 1999. No obstant això, podrà produir-se la resolució abans del termini indicat per mutu acord de les parts, per incompliment o per demanda d'algunes d'elles. En aquest últim cas cal que hi haja una notificació de denúncia a l'altra part amb una antelació de sis mesos a la data en què es desitja deixar-la sense efecte.
  
Mitjançant protocols anuals de desenvolupament d'aquest conveni, es determinarà l'aportació econòmica de cada administració per al cofinançament del règim d'ajudes de l'anteriorment citat reial decret i es convindrà la composició i normes de funcionament de la comissió mixta a què es refereix la clàusula quarta.
  
I en prova de conformitat, firmen els que intervenen, al lloc i en la data indicat en l'encapçalament.
  
Pel Ministeri d'Economia i Hisenda, Rodrigo de Rato i Figaredo.
  
Per la Conselleria d'Ocupació, Indústria i Comerç, Diego Such Pérez.
  
Annex I
  
Composició Comissió Mixta
  
a) Per part de l'administració general de l'Estat:
  
Director general de Política de la PIME o persona que el represente.
  
Subdirector de Promoció Econòmica de la Direcció General de Política de la PYME o persona que el represente.
  
Representant de la Direcció General de Comerç Interior.
  
Representant de la Secretaria General T.E.I.
  
Representant de la Subdirecció General del FEDER.
  
b) Per part de l'administració autonòmica:
  
Director general de l'IMPIVA.
  
Director tècnic administratiu.
  
Cap d'Àrea de Foment Empresarial i Serveis.
  
Responsable del Programa Iniciativa PYME.
  
Secretari
  
Nota: Podran assistir a la reunió de la comissió mixta com a assessors els responsables temàtics i territorials de la Direcció General de Política de la PYME, tècnics del DDI i d'ENISA, representants territorials del Ministeri, i també tots els experts que consideren escaient, tant la comunitat autònoma com l'administració general de l'Estat.
  
Annex II